CELEX: 62011CA0039
Language: el
Date: 2012-06-07 00:00:00
Title: Υπόθεση C-39/11: Απόφαση του Δικαστηρίου (τρίτο τμήμα) της 7ης Ιουνίου 2012 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — VBV — Vorsorgekasse AG κατά Finanzmarktaufsichtsbehörde (FMA) (Ελεύθερη κυκλοφορία των κεφαλαίων — Άρθρα 63 ΣΛΕΕ και 65 ΣΛΕΕ — Επαγγελματικά ασφαλιστικά ταμεία — Επένδυση στοιχείων του ενεργητικού — Αμοιβαία κεφάλαια που εδρεύουν σε άλλο κράτος μέλος — Η επένδυση σε τέτοια κεφάλαια επιτρέπεται μόνον εφόσον έχουν άδεια διαθέσεως των μεριδίων τους στην εγχώρια αγορά)

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/4
            
         Απόφαση του Δικαστηρίου (τρίτο τμήμα) της 7ης Ιουνίου 2012 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — VBV — Vorsorgekasse AG κατά Finanzmarktaufsichtsbehörde (FMA)
   (Υπόθεση C-39/11) (1)
   
   (Ελεύθερη κυκλοφορία των κεφαλαίων - Άρθρα 63 ΣΛΕΕ και 65 ΣΛΕΕ - Επαγγελματικά ασφαλιστικά ταμεία - Επένδυση στοιχείων του ενεργητικού - Αμοιβαία κεφάλαια που εδρεύουν σε άλλο κράτος μέλος - Η επένδυση σε τέτοια κεφάλαια επιτρέπεται μόνον εφόσον έχουν άδεια διαθέσεως των μεριδίων τους στην εγχώρια αγορά)
   2012/C 217/06
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   VBV — Vorsorgekasse AG
   
      κατά
   
   Finanzmarktaufsichtsbehörde (FMA)
   
      Αντικείμενο
   
   Αίτηση για την έκδοση προδικαστικής αποφάσεως — Verwaltungsgerichtshof — Ερμηνεία των άρθρων 63 επ. ΣΛΕΕ — Ελεύθερη κυκλοφορία των κεφαλαίων — Επαγγελματικά ασφαλιστικά ταμεία που επενδύουν τις υποχρεωτικές εισφορές μισθωτών ή ελευθέρων επαγγελματιών, οι οποίες προορίζονται για τη μελλοντική λήψη εφάπαξ — Ρύθμιση κράτους μέλους που περιορίζει τις επενδύσεις αυτές στα αμοιβαία κεφάλαια τα οποία έχουν άδεια λειτουργίας στην ημεδαπή
   
      Διατακτικό
   
   Το άρθρο 63, παράγραφος 1, ΣΛΕΕ έχει την έννοια ότι αντιβαίνει προς αυτό εθνική ρύθμιση η οποία επιτρέπει σε επαγγελματικό ασφαλιστικό ταμείο ή οργανισμό συλλογικών επενδύσεων, ο οποίος έχει συσταθεί από το ταμείο αυτό για τη διαχείριση των περιουσιακών στοιχείων του, να επενδύει τα εν λόγω περιουσιακά στοιχεία σε μερίδια αμοιβαίου κεφαλαίου το οποίο εδρεύει σε άλλο κράτος μέλος, μόνον εφόσον το εν λόγω αμοιβαίο κεφάλαιο έχει άδεια διαθέσεως των μεριδίων του στην εγχώρια αγορά.
   
      (1)  ΕΕ C 130 της 30.4.2011.